Anna Rasmussen har giftet seg
Toppbloggeren giftet seg med forloveden lørdag. « I går ga vi hverandre vårt JA, på å leve resten av livet vårt sammen! », skrev Rasmussen på bloggen i går ettermiddag. « Tenk at jeg i dag er gift, det er helt utrolig », skriver hun og forteller at dagen var vellykket på alle måter, og at hun er så glad og takknemlig. 22-åringen lover å oppdatere fansen med bilder og detaljer senere. VG har ikke lyktes i å få en kommentar fra Rasmussen, som i går kveld postet dette brudebildet på Instagram: Anna Rasmussen og Jan Lossius har vært kjærester i snart fire år. De forlovet seg i februar i fjor, men bryllupet har vært satt på vent flere ganger. Lossius er far til bloggerens yngste barn, sønnen Lucas, som kom til verden i oktober i 2016. Hun har i tillegg to barn fra tidligere forhold. Fikk du med deg ? Delte «etter fødsel»-bilder TV-seerne har gjennom en årrekke kunnet følge parets liv gjennom TV-serien «Bloggerne». I den nye sesongen av realityserien glimrer imidlertid Rasmussen med sitt fravær. Nylig gikk hun også bort fra sitt varemerke-bloggnavn «mammatilmichelle» til fordel for sitt eget navn. Familien bosatte seg for to år siden på Lossius' hjemsted Søgne etter at de valgte å selge Rasmussens hus hjemme i Stavanger . Her gikk det galt : Anna Rasmussen ler av egen sminketabbe Lossius har de siste årene ofte gjesteblogget på kjærestens side.
Anna Rasmussen (22) og Jan Lossius (25) er nå kone og mann.